Кеше тулаем бәхетле булсын өчен тәмле ашау-эчү, матур киенү генә җитмәгәнен без әйбәт беләбез. Камил бәхет өчен аңа тулы рухи байлык һәм җан азыгы да кирәк. Бәйрәмнәрдә кеше күңел ача, рәхәтләнеп уйный, көлә, күзе матурлыкны күреп хозурлана. Кыскасы милләтебез тормышында бәйрәм һәм йолаларның сәламәтлек ягыннан әһәмияте сөйләп бетергесез дәрәҗәдә зур.

Безнең Югары Стәрле авылында милли бәйрәмнәрне үткәрүгә зур игътибар бирелә. Авыл җирлеге башлыгы Сабирзянова Лилия, мәдәният хезмәткәрләре Сунагатова Лениза,Султанов Илшатлар тырышлыгы белән һәр бәйрәм милли гореф-гадәтләребезне өйрәнү,әхлакый сыйфатлар тәрбияләү максаты белән үтә. Яңа ел бәйрәме, 23-февраль,8-март, Җиңү көне, Туган тел бәйрәме, Сабан туе, Ураза, Корбан бәйрәмнәре. Республика көне,Әниләр бөйрәме. Авылда шулай ук көзен каз өмәләре була. Кышын кызлар “утырмага” кунакка йөрү кебек төрле ял һәм күңел ачулар яшәп килә.Шулай итеп, бәйрәмнәр һәм күңел ачу кичәләре күбрәк булган саен, балаларда халкыбызның яшәешен аңлау өчен күзаллау барлыкка килә һәм кешеләр белән бергә күңел ачарга, шатланырга өйрәнә.

21 март көнне, авылыбызда Нәүрүз көне авыл бөйрәме итеп үткәрелде Ул бик борынгыдан килгән бәйрәм – Яңа елны каршылау бәйрәме булган. Нәүрүз көн белән төн тигезләшкән чорга – 21-22 мартка туры килгән. Шулай ук бу бәйрәм безнең төбәкләрдә, язны каршылап, язгы чәчү эшләре алдыннан үткәрелә торган халык бәйрәме булып санала. Бәйрәм буласы көнне авылдашыбыз Гарайшин Ленар иртән үк шашлык пешереп каршылады. Авылдашларыбыз тырышлыгы белән бик матур өстәл табыны әзерләнде.Стәрле авылында уңган халык яши .Кул эшләре белән бизәлгән өстәлләр шуны күрсәтеп торды. Закирова Илсиярнең картиналары барыбызны да сокландырды. Нинди генә уеннар булмады бәйрәмдә. Скандинавия таяклары белән йөгерүдә Тинбакова Мөнирә беренчелекне беркемгә дә бирмәде. Гер күтәрүгә авылыбызның иң көчле ирләре,хатыннары чыкты.Хисматова Лилиянең бер-бер артлы кул көрәшендә җиңүен сокланып карап тордык. Ә иң кызыгы шунда булды: бу уеннарда урамнар көрәште.Урам старосталары:Хасаншин Ирек, Марданшин Кәшиф, Сунагатов Илмир, Түбән Стәрледән Гүзәлләр беренчелекне алырга тырыштылар.Бәйрәм җыр-бию белән аралашып барды.Апаларыбыз көянтә-чиләк асып, бии-бии су ташыдылар.Төз ату ярышы ,шашка,шахмат, утын кисү бик күңеллебулды.Иң соңгысы аркан тарту ярышы.Монда командаларның бердәмлеге күренде.

Мондый бәйрәмнәр ата-бабаларыбызның йолаларын хәтерләргә сеңдерү максытыннан оештырыла. Бәйрәм бик күңелле узды. Оештыручыларга бик зур рәхмәт.